Harilik ebakärsakas
Harilik ebakärsakas (Platystomos albinus) on mardikaliste seltsi ebakärsaklaste sugukonda kuuluv putukaliik. Valmikud on 7–10 mm pikad, helehallid kuni mustjaspruunid, heledate laikudega kattetiivadel, laubal ja kärsakul. Valmikud ja vastsed toituvad puuseentest. Harilik ebakärsakas elutseb lehtmetsades ja on levinud kogu Euroopas, sealhulgas Eestis.